നര്കോട്ടിക് ജിഹാദ് വിവാദം: അനുനയ ചര്ച്ചകള് തുടരാന് കോണ്ഗ്രസ് നര്കോട്ടിക് ജിഹാദ് വിവാദത്തില് അനുനയ ചര്ച്ചകള് തുടര്ന്ന് കോണ്ഗ്രസ്. കെ.പി.സി.സി. അധ്യക്ഷന് കെ. സുധാകരന് മുസ്ലിം സമുദായ നേതാക്കന്മാരുമായും സഭാ മേലധ്യക്ഷന്മാരുമായും ചര്ച്ച നടത്തും. ചര്ച്ചയ്ക്ക് സന്നദ്ധരാണെന്ന് സഭാ മേലധ്യക്ഷന്മാര് കോണ്ഗ്രസ് നേതൃത്വത്തെ അറിയിച്ചു. പാലാ ബിഷപ്പ് മാര് ജോസഫ് കല്ലറങ്ങാട്ടിന്റെ നാര്കോട്ടിക് ജിഹാദ് പരാമര്ശം വിവാദമായതോടെ അനുനയ നീക്കവുമായി കോണ്ഗ്രസ് നേതാക്കള്. കെപിസിസി പ്രസിഡന്റ് കെ സുധാകരനും പ്രതിപക്ഷ നേതാവ് വി.ഡി സതീശനും ചങ്ങനാശേരി അതിരൂപതാ ബിഷപ്പ് ജോസഫ് പെരുന്തോട്ടവുമായി കൂടിക്കാഴ്ച നടത്തി. സമവായത്തിനല്ല എത്തിയതെന്നും കേരളത്തില് മതസൗഹാര്ദം നിലനിര്ത്താനുള്ള ശ്രമങ്ങള്ക്ക് കോണ്ഗ്രസ് മുന്നിലുണ്ടാകുമെന്നും കെപിസിസി അധ്യക്ഷന് പ്രതികരിച്ചു. Read Also : കോന്നിയില് സിപിഎമ്മിന് ഏകപക്ഷീയ നിലപാടെന്ന് സിപിഐ അവലോകന റിപ്പോര്ട്ടില് ചിറ്റയം ഗോപകുമാറിനും വിമര്ശനം നാര്കോട്ടിക് ജിഹാദ് പരാമര്ശത്തില് സമവായ നീക്കം നടത്തേണ്ടത് സംസ്ഥാന സര്ക്കാരാണ്. പക്ഷേ സര്ക്കാര് ചെന്നായയെ പോലെ അവസരം കാത്തിരിക്കുന്ന അവസ്ഥയാണെന്നും ബിഷപ്പുമായി നടത്തിയ കൂടിക്കാഴ്ചയില് പ്രതീക്ഷാ നിര്ഭരമായ മറുപടിയാണ് ലഭിച്ചതെന്നും കെ സുധാകരന് പറഞ്ഞു. സമൂഹത്തില് മത സൗഹാര്ദ്ദം നിലനിര്ത്താന് എല്ലാക്കാലവും നിന്നതുപോലെ ഇനിയും ക്രിസ്ത്യന് സമുദായം ഒപ്പമുണ്ടാകും എന്ന് ബിഷപ്പ് ഉറപ്പുനല്കിയിട്ടുണ്ട്. അതിനുവേണ്ട സഹായങ്ങള് നല്കാന് ഇന്ത്യന് നാഷണല് കോണ്ഗ്രസ് കൂടെയുണ്ടെന്ന് അദ്ദേഹത്തെ അറിയിച്ചു. വരുംദിവസങ്ങളില് കൂടുതല് ചര്ച്ചകളുണ്ടാകും. മുസ്ലിം സമുദായ നേതാക്കളുമായും ചര്ച്ച നടത്തും. വര്ഗീയത ഉയര്ത്തുന്ന വിഷയങ്ങളിലേക്ക് സംസ്ഥാനത്തെ എത്തിക്കാതിരിക്കാനുള്ള ഉത്തരവാദിത്വം കോണ്ഗ്രസിനുണ്ട്. വിവാദങ്ങളില് സമവായത്തിന് സര്ക്കാര് മുന്കൈ എടുത്തില്ലെന്ന് മാത്രമല്ല, പോസിറ്റിവ് സമീപനം പോലും സര്ക്കാരില് നിന്നുണ്ടായില്ല. ചെവി കേള്ക്കുന്നവന് കേള്ക്കാത്തവനായി അഭിനയിക്കുന്നത് പോലെയാണ് സര്ക്കാര് ചെയ്യുന്നത്. കെപിസിസി അധ്യക്ഷന് കുറ്റപ്പെടുത്തി. Read Also : നെല്ലിയമ്ബം ഇരട്ടക്കൊലപാതകത്തില് മുഖ്യപ്രതി പിടിയിലായെന്ന് സൂചന രാജ്യത്തെ മതസൗഹാര്ദം നിലനിര്ത്തുന്നതിലെ അടിസ്ഥാന ഘടകം കോണ്ഗ്രസാണെന്ന് അവകാശപ്പെടാന് കഴിയുമെന്നും അദ്ദേഹം വ്യക്തമാക്കി. ഉച്ചയ്ക്ക് രണ്ടുമണിക്ക് കെ സുധാകരന് പാലാ ബിഷപ്പിനെ സന്ദര്ശിക്കും. വിവാദ പരാമര്ശത്തെ തുടര്ന്നുണ്ടായ പ്രശ്നങ്ങള് പരിഹരിക്കുക എന്ന ലക്ഷ്യത്തോടെയാണ് കോണ്ഗ്രസ് ചര്ച്ചയ്ക്ക് മുന്കൈ എടുത്തത്. ഒരു മണിക്കൂറോളമാണ് കെപിസിസി അധ്യക്ഷനും പ്രതിപക്ഷ നേതാവും ചങ്ങനാശേരി ആര്ച്ച് ബിഷപ്പുമായി കൂടിക്കാഴ്ച നടത്തിയത്. Story Highlights : Congress Narcotic Jihad